на идентичността в съответствие с член 16;
 б)изисква от компетентния орган или, когато е приложимо, от органа с делегирани правомощия, или от развъдното сдружение, организацията и сдружението, посочени в член 22, параграфи 2 и 3, издали изгубения оригинал на уникалния доживотен идентификационен документ:
 i)да издадат дубликат на идентификационен документ в стандартен или разширен формат в зависимост от искането на оператора;
 ii)да предадат дубликата на компетентния орган или, когато е приложимо, на органа с делегирани правомощия, посочен в уводното изречение на настоящия параграф, за предоставянето му на оператора;
 в)въвежда в компютърната база данни дубликата на идентификационен документ, ясно обозначен като такъв, с посочване на уникалния код, въведен в компютърната база данни на компетентния орган или, когато е приложимо, на органа с делегирани правомощия, или развъдното сдружение, организацията и сдружението, посочени в член 22, параграфи 2 и 3, които:
 i)са издали изгубения оригинален уникален доживотен идентификационен документ; или
 ii)са издали дубликата на идентификационен документ за еднокопитно животно, посочено в параграф 1, буква б);
 г)когато все още не е изключено от клане за консумация от човека, адаптира статута на еднокопитното животно в съответствие с член 38, параграф 1, буква б), подточка ii) или параграф 2, буква б) в дубликата на идентификационен документ.
 3.Данните за дубликата на идентификационен документ, издаден в съответствие с параграф 2, се въвеждат чрез позоваване на уникалния код в компютърната база данни.
 4.Когато изгубеният оригинален уникален доживотен идентификационен документ е бил издаден преди датата на прилагане на настоящия регламент от издаващ орган, който вече не съществува и няма правоприемник, дубликатът на идентификационен документ се издава в съответствие с параграф 2 от компетентния орган или, когато е приложимо, от органа с делегирани правомощия в държавата членка, в която еднокопитното животно пребивава обичайно.
 Член 26
 Издаване на идентификационни документи, заместващи оригинала
 1.Уникален доживотен идентификационен документ, заместващ оригинала, се издава за еднокопитно животно, когато:
 а)оригиналният уникален доживотен идентификационен документ е изгубен и:
 i)идентичността на еднокопитното животно не може да бъде установена;
 ii)няма данни или доказателства, че преди това е бил издаден уникален доживотен идентификационен документ за еднокопитното животно; или
 б)физическият идентификатор или уникалният доживотен идентификационен документ е бил отстранен, изменен или заменен без разрешението на компетентния орган на животновъдния обект, в който обичайно се отглежда еднокопитното животно.
 2.В случаите, описани в параграф 1, компетентният орган, отговарящ за административната област, в която обичайно се отглежда еднокопитното животно, или, когато е приложимо, органът с делегирани правомощия, по заявление на оператора или по искане на компетентния орган:
 а)разпорежда поставянето на еднокопитното животно на физическо идентификационно средство;
 б)определя за животното нов уникален код, който съответства на компютърната база данни, в която се въвежда издаването на идентификационния документ, заместващ оригинала;
 в)издава и предоставя идентификационен документ, заместващ оригинала, ясно обозначен като такъв, в стандартен или разширен формат в зависимост от искането на оператора;
 г)декларира еднокопитното животно като непредназначено за клане за консумация от човека чрез съответно вписване в раздел II, част II от образеца на идентификационен документ за еднокопитни животни, установен в част 1 от приложение II, и в компютърната база данни.
 3.Данните за идентификационния документ, заместващ оригинала, издаден